description: Парламентът прие промяната с мотива, че твърде много монополисти злоупотребяват с тази възможност

title: Арбитражни съдилища вече няма да гледат потребителски спорове

maintext:
Доставчиците на електроенергия са сред монополистите, които използват арбитражи за разрешаване на спорове
© Георги Кожухаров
Какво е арбитражът?
Арбитражът е проява на недържавно, доброволно , договорно, частно правораздаване, а арбитражното производство е несъдебен исков процес, основан на съгласието на страните. Понастоящем това е най-често използваното алтернативно средство за разрешаване на спорове в световен мащаб.
Законът позволява имуществените спорове да бъдат разрешавани от трето лице, на което страните по спора възлагат това, защото коренът на идеята за арбитража е в свободната воля и съгласието – страните най-добре знаят на кого да се доверят за решаването на спора им. Арбитражът позволява страните да изберат арбитър, който е специалист в дадена област, без дори той/тя да бъде юрист. Арбитражът има широко приложение – от отношенията между държави до отношенията между граждани – защото е изключително гъвкаво средство за разрешаване на спорове и може да отговори на нуждите и особеностите на различни обществени групи и отношения.
В някои държави (например Франция) арбитражът се прилага единствено за търговски спорове, тъй като е най-пригоден именно в сферата на търговските отношения, в която се предполага, че страните имат познанието и ресурсите да вземат информирано и осъзнато решение да се доверят именно на арбитраж, а не на съд.
Повече тук: Арбитражът днес
Парламентът прие на първо четене промени в Гражданския процесуален кодекс (ГПК), чиято цел е да се преустанови сегашната практика арбитражни съдилища да разглеждат потребителски спорове. Това се прави, тъй като има констатирани редица случаи на системна злоупотреба с тази възможност от страна на монополи, колекторски фирми и др.Основната идея е изключването на потребителските спорове от обхвата на арбитражните съдилища. Законопроектът предвижда, че подобен спор, при който едната страна е потребител, може да бъде възложен за решаване на арбитражен съд, само ако това изрично е договорено между страните след възникването на спора, а не с предварителна арбитражна клауза в договора. Често такива договори са наложени като типови от монополния доставчик на услуги и не оставят голям избор на потребителите.След влизане в сила на закона всяко арбитражно решение, постановено по потребителски спор, обявен за неарбитрируем, ще се счита за нищожно, ако отнасянето до арбитраж не е предмет на изрично договаряне след възникване на спора. Без ограничение от времето, нищожността ще може да се констатира служебно от Софийския градски съд в производството по издаване на изпълнителен лист или пък от Върховния касационен съд по повод на искова молба от заинтересованата страна или по искане на прокурора.Законопроектът е изготвен от работна група при омбудсмана Мая Манолова, която всъщност е инициатор на тази промяна. На територията на страната работят 45 арбитражни съдилища, един от тях се хвали, че се произнася годишно по над 100 000 дела, казва Манолова. Това прави по 300 дела среднодневно, включително в събота, неделя, на официални празници и т. н., изчислява тя. При обсъждането на законопроекта в правната комисия на парламента, Мая Манолова заяви, че от всички действащи към момента арбитражни съдилища, само три работят по правилата и разглеждат само търговски спорове и това са съдилищата, създадени при национално признатите работодателски организации."Важно е да отделим добросъвестните, истинските арбитражи от останалите, които се изкушиха да променят смисъла на типичното арбитражно производство", заяви Данаил Кирилов, председател на правната комисия и един от подписалите законопроекта като вносител.Преди второто четене обаче предстои преразглеждането на онази част от законопроекта, която предвижда създаването на задължителен регистър към Министерството на правосъдието, където да се вписват всички арбитражни съдилища. Това противоречи на идеята на арбитража, а и министерството няма капацитет да прави такава проверка за годност на арбитражите, смятат експерти. Такова е и становището на самото министерство.


description: Инж. Илия Келешев е председател на Браншовата камара по машиностроене от учредяването ѝ през 1991 г. В камарата членуват около 300 основни...

title: Инж. Илия Келешев, председател на Браншовата камара по машиностроене: Производството и персоналът на леярните се увеличават през 2016 г.

maintext:
© Надежда Чипева
CAEF.
"Няма българска леярна, която да не се стреми да увеличи износа си."
Инж. Илия Келешев е председател на Браншовата камара по машиностроене от учредяването ѝ през 1991 г. В камарата членуват около 300 основни производствени фирми от всички подсектори на машиностроенето, произвеждащи над 70% от машиностроителната продукция на страната. Преди дни в Хисаря се проведе традиционната годишна среща на фирмите с леярско производство - членове на Съюза на леярите към Браншовата камара по машиностроене. В него членуват над 50 основни компании, произвеждащи над 90% от леярската продукция на страната. От две години съюзът е член на Европейската леярска организация- По традиция леярското производство у нас се числи към машиностроенето, макар че като икономическа дейност е заедно с металургията. Известно е, че без отливки машиностроене няма. Сега редица от машиностроителните фирми, произвеждащи крайни изделия, внасят и стоманите като материал, и немалка част от окомплектоващи възли от чужбина. Какво би станало с бранша, ако започне да внася и отливки? Не че за отделни изделия не внася и няма да внася и в бъдеще, но е факт, че произвежданите отливки са не само за машиностроенето, но и за химията, металургията, рудодобива. Броят на фирмите, произвеждащи отливки от чугун, стомана, бронз, алуминий в страната, е над 100. Немалка част от тях обаче са само с по няколко заети. Фирмите, произвеждащи над 90% от отливките, са около 50. Големи са "Прогрес" - Стара Загора, "Берг Монтана Фитинги" - Монтана, "Леяро-ковашки машиностроителен комплекс" – Радомир. По-голямата част от отливките са предназначени за износ. Сред най-успешните зад граница са "Прогрес" - Стара Загора, "ВМВ Метал" ("Чугунолеене") - Ихтиман, "Леяро-ковашки машиностроителен комплекс" - Радомир. На практика няма българска леярна, която да не прави възможното да увеличи износа си.- Преди година преустанови дейността си леярната в Лом за производството на лети стоманени топки за трошачните мелници в рудодобива поради замяната им с ковани. Ликвидирана бе и сега е в процес на бавно възстановяване дейността на леярната в Раднево. От две години не работи леярната към "Мадара" - Шумен. След ликвидацията на "Чугунолеене" - Ихтиман, дейността на фирмата е възстановена с друг собственик, но за момента производството и броят на заетите са значително по-малко от тези преди спирането на дейността на фирмата. От години вече е ликвидирана леярната към "ЗММ-Металик" - Пазарджик (преди година беше ликвидирана и машиностроителната фирма "ЗММ-Металик"). Ликвидира дейността си и леярната към "Бамекс" - Карлово.- Намаляването на броя на фирмите е закономерно явление. То е резултат от постоянно засилващата се конкуренция на международния пазар и намаляващо вътрешно потребление. На вътрешния пазар почти не се появяват през последните години нови големи машиностроителни предприятия за производството, на които да са нужни по-големи количества отливки. Нараства броят на малките машиностроителни фирми, които са главно поддоставчици на международния пазар и на международните компании, поддоставчици за автомобилостроенето като цяло, но те почти не потребяват отливки.- През 2016 г. леярското производство отчита растеж. Броят на заетите в леярството е с над 500 души по-голям от този през 2015 г. Произвежданите отливки са над 60 хил. тона. Те обаче са 8-9 пъти по-малко от произвежданите през 1989 г. Многократно по-малък е и броят на заетите. В момента, макар и повече, отколкото през 2015 г., те са общо около 4400 души. За пръв път от редица години е налице и осезаемо увеличаване размерите на средния осигурителен доход по категории персонал. Увеличението е в резултат на повишената производителност, но и в резултат на усилията на ръководствата на фирмите да задържат недостигащия персонал.- Добрите резултати в сектора са основно от инвестираните във фирмите нова техника и технологии. Такива инвестиции през 2013-2015 г. направиха в "Прогрес" - Стара Загора (най-голямата леярска фирма в страната, сравнима по качество и сложност на отливките с водещи фирми в чужбина), "Чугунена арматура" - Попово, "Бъдещност" - Чирпан, и редица други. Инвестициите продължават и през 2016. И тази година в конкурса "Леярна на годината" бяха номинирани фирми, направили инвестиции в ново, високопроизводително и по-безопасно за работа оборудване и в обучение на квалифициран персонал за работа с него. Ръководителите на леярските фирми, участващи в годишната среща на бранша, гласуват тайно. За "Леярна на 2016 г." те единодушно избраха "Осъм" - Ловеч, от групата "Технология на металите акад. Ангел Балевски", на второ място е "Енергоремонт" - Кресна, а на трето - "ИМЛТехнологии" - София. За пръв път от години за съвместно внедряване на иновация специална грамота за съвместната си работа получиха "Институт по металознание" към БАН и "ИМЛТехнологии" - София.- Развитието и на леярството, и на машиностроенето е силно зависимо от международния пазар. Като изключим този в Близкия изток, и в частност Русия, където нещата не стоят добре, на европейския пазар има оживление. Макар ръстът в отделните страни да е различен, може би 2016 г. е първата година след кризата от 2008 г., в която във всички страни има растеж. Дали и докога ще продължи, това е друго нещо и по него анализаторите са с различни мнения, но засега е така. От всички подсектори не само в машиностроенето, но и в сравнение с другите подсектори на преработващата промишленост проблемът с кадрите в леярството обаче стои най-остро. Кадри не достигат, а тези които работят, не са в първа младост. Професията е непривлекателна и тежка. Няма желаещи да изучават леярството в средните училища. В тях няма паралелки по леярство, към ликвидация върви тази професия и във висшите технически училища. За редица дейности ръководствата на фирмите ангажират хора от малцинствата. Това е дългогодишна практика. Ръководствата на фирмите се грижат добре за тях и като цяло са доволни от тяхната работа. Подготвят ги за дейността им, но в отделни случаи, особено през последните години, са принудени и да ги ограмотяват. Това допълнително товари компаниите и затруднява дейността им.- На този етап е все още трудно да се прогнозира как ще се развива производството през 2017 г. Надяваме се ръстът да продължи, но не се изключват и обрати. Повечето от леярските фирми са пред неизвестност как ще си решават в бъдеще въпроса с кадрите. В сферата на професионалното образование нещата са почти безнадеждни и най-вероятно самите фирми ще се ангажират с обучението и подготовката на кадри. Например новоназначените работници до обед да работят, а следобед да учат. Смятам, че фирмите следва на всяка цена да бъдат подпомагани от държавата, след като тя не е в състояние да подготвя кадри за леярството. Защо иначе ще внасят данъци в бюджета, в т.ч. за образование, след като средното образование не готви кадри за тях.

fasttext_language: bg


description: Услугата за стрийминг на филми Netflix впечатли инвеститорите с добрите си резултати за третото тримесечие и по-високия от очакванията растеж на...

title: Графика на деня: Вече 45% от абонатите на Netflix са извън САЩ

maintext: Услугата за стрийминг на филми Netflix впечатли инвеститорите с добрите си резултати за третото тримесечие и по-високия от очакванията растеж на абонатите. Международната експанзия е основна причина за възхода, като през периода компанията е добавила 3.2 млн. потребители извън САЩ и едва 370 хил. в страната. Вече 45% от 86.7 млн. абонати на услугата идват извън САЩ, като очакванията са след време да надминат американските.


title: Лондон в коктейлна чаша

maintext:
Публикацията е част от платеното съдържание в Капитал Light.
За втора поредна година България е една от държавите, които участват в най-значимото джин състезание в света - Beefeater MIXLDN. Най-малкото общо кратно между киноманията и коктейлите се оказа Дилян Аврамов от бар Спутник, който отвя конкуренцията с авторски микс, вдъхновен от английската драма Closer, и ще представи България на глобалния финал в Лондон.Tам той ще се бори за възможността да създаде собствена лимитирана серия джин в дестилерията на Beefeater в Лондон. Тазгодишната тема на MIXLDN, а именно "Коктейл, вдъхновен от филм, чието действие се развива в Лондон" успя да инспирира барманите да забъркат в историите си Джеймс Бонд, Шерлок Холмс, че дори и Джаки Кенеди, а настроение и идеи бяха почерпени още от футуристичния Лондон от кубриковия "Портокал с часовников механизъм", мрачния тимбъртънов свят на "Суини Тод: Бръснарят демон от Флийт Стрийт" и гангстерския "Гепи".Състезанието журираха Робин Хонхолд от лондонските White Lyan и Dandelyan (номер 3 в топ 50 на най-добрите барове в света); Тим Стоунс, посланик на Beefeater Gin и Илия Зотков от Българска барманска гилдия. Тяхната задача не се оказа никак лесна, тъй като барманите бяха добре подготвени както с напитките, които създадоха на място в рамките на 10 минути, така и с историите зад тях, които им дават контекст и ги правят уникални.Филмовата тема, която вълнува Beefeater Gin тази година вдъхнови създаването и на специална лимитирана бутилка. OUR LONDON MOVIE AWARDS пък е предизвикателство, което приканва кино феновете по цял свят да изберат ултимативния лондонски филм в четири категории.Коя роматична история е спечелила сърцето на киноманите - Nothing Hill или пък класиката Love Actually? "Речта на краля" ли е най-обичаната драма, а може би "Остин Пауърс" любимата комедия? "Шерлок Холмс" или пък V for Vendetta е филмът, внесъл повече екшън в кино залите. Някой от всички гласували ще има шанса да спечели вълнуващо кино пътуване из лондонските локации на емблематичните кино ленти.


description: Сделките, цените и новите строежи в София се увеличават, но все още са под нивата от бума

title: Жилищата - всичко расте, но бавно

maintext:
Строителните предприемачи започват по-масивни проекти, за да отговорят на търсенето.
© Цветелина Белутова
Темата накратко:
- Продажбите на жилища в най-динамичния пазар в страната за деветмесечието растат на годишна база.
- Нивото на ипотеките вече достига над половината от това на тези, направени през първите девет месеца на 2008 г.
- Търсените жилища са по-големи, намаляват покупките на едностайни апартаменти.
С една стая повече, малко по-скъп и често с ипотека. Това е описанието на сделките с имоти през първите девет месеца на годината в София спрямо година по-рано. Продажбите на жилища в най-динамичния пазар в страната растат на годишна база. Голямо е повишението и при покупките с ипотека. На фона на тази активност консултантите отчитат липса на достатъчно предлагане в столицата, заради което на клиентите им се налага все по-често да изчакват до появата на предпочитаното жилище. А в определени случаи сключват бързо сделки за желания имот, дори да е на цена малко над бюджета, с който разполагат.Това обяснява и мотивацията на строителните предприемачи, които от своя страна започват изграждането на по-масивни сгради в сравнение с планираните в последните осем години. Макар интересът към новите проекти да е налице, уроците от годините на имотния бум също се помнят и купувачите обмислят предпазливо покупките на зелено. Сега пазарът е оживен, но е по-зрял в сравнение с годините на нездравословния имотен бум, когато клиентът често беше готов да плати в аванс, а качеството не беше най-търсеният ефект от строителите.Продажбите за деветмесечието в столицата са пораснали със 7.2% на годишна база, сочат данните на Агенцията по вписванията. Но достигнатите 18 052 сделки все още са малко над половината от нивото на продажбите в годините на имотния бум (виж графиката). За третото тримесечие в столицата отново се отчитат повече сделки в сравнение с юли - септември 2015 г. - ръстът е 9.48%. В сравнение с периода април-юни тази година обаче има спад в продажбите от 11%. "Активността започна да расте още през 2014 г., засили се през следващата и продължава през настоящата година, но както е видно, с по-умерен темп", коментира Силяна Черкезова, регионален мениджър в "Адрес недвижими имоти".Ръстът при ипотеките също говори за пораснала активност. Нивото им вече достига 63.7% от това на тези, направени през първите девет месеца на 2008 г. За деветмесечието на тази година броят на сделките с ипотека е с 22.7% повече в сравнение със същото на 2015 г. Според представители на сектора това е в следствие на две причини. Първата е, че миналата година е имало много кешови покупки поради несигурността в банковата система, а втората - към момента заради падналите лихви има повече случаи на рефинансиране на стар заем, при което има учредяване на нова ипотека. Според Тихомир Тошев от "Кредит център" делът на хората, които купуват първо жилище, през тази година е по-голям. Докато през 2015 г. повечето сделки са сключвани от хора, които най-често заменят едно жилище с друго - по-добро и по-голямо.Докато продажбите още не са достигнали нивата на имотния бум, то строителството определено догонва високите стойности отпреди кризата с бързи темпове. Според статистиката на НСИ за издадени разрешителни за строеж разгънатата застроена площ на предстоящите сгради е сходна на тази от периода 2005 - 2007 г. (виж графиката). Според консултантите обаче към момента няма опасност от "прегряване" заради нарасналите обеми разрешителни. "Ако може да се говори за риск, то той се крие в известното разминаване между очакванията на купувачи и продавачи. Ако това, което се предлага, отговаря на желанията на купувачите, то пазар ще има, тъй като в количествено отношение имотите, които предстои да излязат, ще покрият клиентското търсене, без да го надвишават", коментира Черкезова.От статистиката се вижда, че към днешна дата средната квадратура на строените жилища е 143.7 кв.м, за сравнение през 2008 г. тази стойност е 191 кв.м. Броят на сградите, за които е получено разрешение за строеж, е по-малък, но самите здания средно са доста по-големи като квадратура от проектираните по време на бума - средната квадратура през 2016 г. е 1172 кв.м, а през 2006 - 2008 г. средно около 450 кв.м.Пазарът потвърждава нуждата от нови проекти с различни целеви групи– от нисък, през среден до висок сегмент, а предприемачите знаят това и ще продължат да строят. "Но тук идва въпросът с намирането на терени – няма много такива на локациите, които са наистина желани от крайния потребител", коментира Черкезова. Според нея вероятно райони като "Кръстова вада" и други относително периферни части на столицата ще се развият в позитивна насока. Същото вероятно ще е валидно и за квартали като "Витоша", "Изгрев", "Овча купел", "Захарна фабрика", може би "Горна баня", "Левски", както и другите бъдещи разширения на метрото.Постепенното крешчендо на сделките и липсата на достатъчно количество добър продукт води до слабо повишение на цените. За деветмесечието ръстът при жилищата в София е около 9 - 9.5%, сочат данните на агенция "Явлена", като става въпрос предимно за вторичен пазар, защото сделките с ново строителство на агенцията са 1-2% от всички за периода. "Такъв ръст не се забелязва обаче при многостайните апартаменти (с над три стаи) и мезонетите", отбелязва Младен Митов от "Явлена". Той коментира, че средната цена на сключените чрез компанията сделки за деветмесечието е в рамките на 850-860 евро на кв.м, но все пак уточнява, че тя е съвкупност от имоти с различни характеристики и с различни цени и не бива да бъде отправка за пазара.По данни на агенция Bulgarian Properties средната цена на продадените жилища през периода юли-септември е била 930 евро на кв.м в сравнение с 900 през предходното тримесечие.При имотите във висок и средно висок сегмент, които предлагат консултантите на Colliers, цените на жилищните комплекси регистрират незначителен ръст от 5% на годишна база, вследствие на изчерпан качествен продукт. Така те се движат в границите между 850 и 1500 евро на кв.м с ДДС в зависимост от локацията, комплекса и допълнителните услуги, които се предлагат в него.Според данните за средните цени по райони на агенция "Адрес" нивата през тази година все още са далеч от тези през 2008 г. (виж графиката). Южните райони, които често са предпочитани за покупка, съответно водят като стойности и по-значително се доближават до цените в активната година преди кризата.Развитието на жилищния пазар в града е показателно и заради вида на сключените сделки. От данните на агенция "Явлена" се вижда, че повече клиенти решават сделката в посока закупуване на по-голямо жилище, взимайки предвид това, че семейството може да се увеличи, у дома да бъде прибран роднина или родител (виж графиката). Основната промяна е увеличаването на сделките с тристайните и многостайни апартаменти за сметка на едностайните. "Както през предходната година, най-търсени остават тристайните жилища - 39%, следвани от двустайните - 27% и накрая са едностайните апартаменти (главно с инвестиционна цел) - 21%", коментира и изпълнителният директор на агенция "Home2U" Красимир Борисов. Според него продължава да се затвърждава тенденцията на повишен интерес към по-големите четири- и повечестайни имоти. "Видно е, че купувачите са склонни да платят повече пари за по-голямо жилище, но винаги прецизират добре покупката и не бързат в избора си", коментира Митов.Според агенция "Home2U"средната възраст на купувачите продължава да намалява поради лесното отпускане на ипотечни кредити от страна на банките. Така най-често срещаният купувач на пазара е младо семейство, а средният бюджет е 60 - 75 хил. евро за панелен тристаен апартамент и между 85 и 120 хил. евро за тристаен тухлен апартамент. "Другата група клиенти е на възраст над 40-45 години, които купуват за децата си или за инвестиция, като бюджетите им са разнообразни в зависимост от целта", коментира Черкезова. Някои търсят до 50 хил. евро за отдаване под наем, а други над 100 хил. евро, в случай че попаднат на изгодна оферта, която има потенциал за ръст на цената в бъдеще.Статистиката сочи, че най-предпочитани са районите на центъра, "Младост", "Изток", "Изгрев", южните квартали, но по-желани са тези около бул. "Гоце Делчев" поради комбинацията от добра комуникация и близостта на парка. Други търсени квартали са "Витоша" и "Дианабад", както и някои части в района на "Медицинска академия".


description: Регионалното министерство планира да изпрати проекта на трасето в ЕК през следващото лято.

title: Строителството на "Струма" през Кресненското дефиле може да започне от 2018 г.

maintext:
© Капитал
Три фонда по "Региони в растеж" може да стартират през пролетта
Планираните три нови фонда за развитие на София, Южна и Северна България, които предстои да бъдат създадени по програма "Региони в растеж" като финансови инструменти за привличане на допълнителни инвестиции, може да заработят в средата на следващата година, стана ясно от думите на Павлова. За целта до ноември трябва да бъде подписано споразумение с Фонда на фондовете, а до пролетта на 2017 г. да бъдат избрани и проектни мениджъри на всеки от тях. За трите нови фонда ще бъдат отделени 270 млн. лв. от програмата, като те ще осигуряват нисколихвени кредити за градски проекти като пазари, спортни центрове и др. Ще има кредитна линия и за туристически и културно-исторически обекти с бюджет от 100 млн. лв. С проекти от трите фонда ще могат да кандидатстват общини, министерства и църквата. Допускат се и проекти на частния сектор в партньорство с местна администрация.
Отсечката от магистрала "Струма" в района на Кресненското дефиле, за която има спорове между институциите, строителите и природозащитни организации, може да започне да се строи в началото на 2018 г., ако регионалното министерство успее да реализира "амбициозния" по думите на министър Лиляна Павлова план за подготовка на проекта. Това стана ясно от нейно изказване в Плевен, където в четвъртък се проведе комитет по наблюдение на програма "Региони в растеж". Според новия план на ведомството до средата на следващата година трябва да бъде изпратена апликационна форма на проекта в ЕК. В момента се обсъждат четири възможни варианта за изграждане на трасето, като в следващите месеци ще стане ясно дали има постигнат консенсус между страните.Близо 20-километровата отсечка от магистралата в района на дефилето може да започне да се изгражда през 2018 г. Идеята е до края на годината или в началото на следващата да бъдат изготвени докладите за четирите възможни варианта на трасето - изграждането на дълъг тунел, строителство на път с две нива, цялостно изнасяне на трафика от дефилето или създаването на две отделни трасета, едното от които дублира настоящия път с малки корекции, а другото ще бъде изградено източно през ниските части на Пирин и Стара Кресна. Първите два варианта бяха отхвърлени преди две години като твърде скъпи. За третия вариант настояват природозащитниците, а четвъртият до съвсем скоро се смяташе за най-реалистичен. След инцидента с алпиниста Боян Петров и еколога Андрей Ковачев, които бяха блъснати от кола точно в дефилето, природозащитниците настояха целият трафик да бъде изваден оттам.Идеята е в началото на 2017 г. да се проведат обществените обсъждания по четирите идеи, през пролетта одобреният доклад и екооценката да бъдат внесени в екоминистерството, а през лятото на 2017 г. да изпратим апликационната форма на проекта в ЕК. До края на 2017 г. пък ще е възможно и възлагане на обществена поръчка. Така строителството ще може да започне най-рано през 2018 г. Трудният компромис около проекта скъсява опасно сроковете, в които България може да изгради магистралата с еврофинансиране. Крайният срок за това е 2022 г. Неспазването му означава, че България ще трябва да връща средства за строителството на магистралата. Според Лиляна Павлова строителните дейности през Кресненското дефиле трябва да продължат 4 години заради сложността на трасето.


description: Запасите от горива в страната отчетоха пета седмица на понижение. Очакванията са резервите от суров петрол да ги последват, като данните ще бъдат...

title: Търсенето в САЩ подкрепи петрола

maintext:
Запасите от горива в страната отчетоха пета седмица на понижение. Очакванията са резервите от суров петрол да ги последват, като данните ще бъдат публикувани по-късно през деня. Това оказва допълнителна подкрепа на цената на суровината, като сортът WTI поскъпва с 1.33% до 49.35 долара за барел, а покачването при сорта брент е 1.42% до 51.58.
Златото се оттласна от тримесечно дъно, поскъпвайки с 0.37% до 1274.46 долара за тройунция. Вчера ценният метал претърпя най-голямата си дневна загуба, поевтинявайки с 3.28% в рамките на сесията. Среброто също пострада, но в момента поскъпва с 1.10% до 17.973 долара.
Информацията е актуална към 11:10 ч.


description: Американският музикант е отличен за това, че "е създал нов поетичен изказ в богатата американска песенна традиция"

title: Боб Дилън получи Нобеловата награда за литература

maintext:
[Reuters]
Американският певец Боб Дилън е тазгодишният носител на Нобеловата награда за литература. Той е първият автор на песни, който получава престижното отличие. Признанието за 75-годишния рок музикант е за това, че "е създал нов поетичен изказ в богатата американска песенна традиция".Дилън е първият американец, който печели наградата от 1993 г., когато тя е присъдена на носителката на "Пулицър" за художествена литература (1988 г.) Тони Морисън и романа й "Възлюбена", отбелязва BBC. Изборът му изненада анализатори и букмейкъри, чийто фаворит за наградата беше кенийският писател Нгуги Ва Тхионго.Постоянният секретар на Шведската академия Сара Даниус посочва, че Дилън е избран, защото е "велик поет в англоезичната традиция"."В продължение на вече 54 години той не спира да се преобразява – като започнем от [албума] Blonde on Blonde, който е изключителен пример за неговите гениални рими, строежа на строфите му, гениалния му начин на мислене", казва тя. "Може и да изглежда изненадващо, но ако се върнем 5000 години назад във времето, поемите на Омир и Сафо са създадени, за да бъдат изпълнявани на живо. Същото е с Дилън", допълва Даниус, като нарича американския музикант, художник и актьор "вероятно най-великия жив поет".Въпреки очакванията на букмейкърите, които освен на кениеца Нгуги Ва Тхионго залагаха на обичайните заподозрени като Харуки Мураками или Филип Рот, BBC отбелязва, че роденият като Робърт Алън Цимерман американски изпълнител, който взима артистичния си псевдоним от поета Дилън Томас, отдавна е спряган като потенциален лауреат. Малцина експерти обаче са очаквали академията да даде наградата на жанр като фолк-рок музиката, посочва медията.По думите на Даниус изборът на Дилън за лауреат на наградата е бил с голямо единодушие. Запитани дали Нобеловата лекция, която носителят обикновено дава по-късно през годината, ще бъде концерт, от академията отвърнаха "да се надяваме".Решението на академията издига текстовете на песни до едно качествено ново равнище редом с литературата, поезията и драматургията. А това е голяма стъпка напред от елитаризма, за който Нобеловата награда за литература често е критикувана, пише още BBC.


description: Институциите се опасяват от протекционистичните тенденции и забавянето на световната търговия

title: МВФ и Световната банка призовават към повече държавни разходи

maintext:
Кристин Лагард, управляващ директор на МВФ, и президентът на Световната банка Джим Йон Ким по време на срещата във Вашингтон
© YURI GRIPAS
За съгласуване на монетарната и фискалната политика между държавите призоваха МВФ и Световната банка.
Целта беше да защитят свободната търговия от набиращата популярност протекционистична реторика.
Китай под прицел
Именно нарастващите китайски дългове бяха посочени като рисков фактор по време на дискусиите.
ЕЦБ ще продължи с разхлабената монетарна политика
Президентът на ЕЦБ Марио Драги заяви на срещата, че при необходимост банката ще предприеме допълнителни стимулиращи политики. Той предупреди, че икономическият растеж в еврозоната е по-слаб, но че досегашните мерки дават необходимия тласък за укрепването на икономическото възстановяване в еврозоната и постепенно завръщане към инфлация на ниво от близо 2%. Драги призова за пореден път европейските правителства да съдействат на ЕЦБ, като реформират структурно икономиките си, възползвайки се от "уникалните възможности", които разхлабената парична политика на централната банка е създала.
Латинска Америка
Подновеният инвеститорски интерес към дългове в местна валута се оказа основна тема и между лидерите от Латинска Америка на срещата през уикенда.
Нарастващата враждебност срещу глобализацията, слабият икономически растеж и търсене, миграцията и климатичните проблеми бяха основните теми, обсъдени на есенната среща между МВФ и Световната банка в събота. Двете организации призоваха към по-голямо сътрудничество между държавите по отношение на монетарната и фискалната политика, както и за увеличаване на държавните разходи, където е възможно. Финансовите лидери подчертаха приноса на световната търговия през последните десетилетия за увеличаването на просперитета, като според президента на Световната банка Джим Йон Ким един милиард души са излезли от бедност през последния четвърт век благодарение на отворените икономически граници.Това беше първа среща между двете институции след референдума на Великобритания за излизане от ЕС и след като Доналд Тръмп си осигури президентската номинация на Републиканската партия с активна кампания срещу търговските споразумения."Все повече хората не се доверяват на елитите си. Те нямат доверие нито в икономическите си лидери, нито в политическите", заяви германският финансов министър Волфганг Шойбле във Вашингтон. "Във Великобритания всички от елита говореха на хората "не гласувайте за Brexit". Но те го направиха", добави той. Според Шойбле Германия се опитва да "задържи Европа обединена" пред опасността от нарастващия национализъм и ако не успее, това ще доведе до лоши последствия за глобалното икономическо сътрудничество. Миналата седмица Световната търговска организация намали прогнозата си за ръста на световната търговия от 2.8% до 1.7% за тази година. Причината е забавянето на вноса в Северна Америка, както и на търговията в развиващите се икономики като Бразилия и Китай. МВФ също акцентира върху забавянето на търговския обмен в есенната си прогноза за икономиката преди дни.На срещата във Вашингтон МВФ призова към изработването на политики, които да "отговорят на притесненията на тези, които бяха "изоставени", и да осигурят на всеки "възможността да спечели от глобализацията и технологичната промяна". Директорът на МВФ Кристин Лагард поднови призивите си към правителствата да увеличат разходите си, където е възможно, централните банки да поддържат лихвените проценти на изключително ниско ниво и да въвеждат реформи в подкрепа на бизнеса, за да се подобри икономическата ефективност. Тя отказа да коментира директно въпрос за опасностите за глобалната икономика, ако Тръмп спечели битката за Белия дом на изборите през ноември и изпълни обещанието си за предоговаряне на търговски споразумения и въвеждане на наказателни мита. "Просто отбелязвам, че търговията е била голям двигател на икономическия ръст", заяви тя. Въпреки призивите за повече бюджетни харчове обаче във времена на нарастващ дълг не е много ясно откъде правителствата ще намерят средства, за да подобрят образованието и да подсилят мрежите за социална сигурност.Китай беше критикуван и заради свръхпроизводството в стоманената и металната индустрия, както и за раздутия си жилищен пазар. Лидерите обаче поздравиха страната за положените усилия да включи юана към международните валути на МВФ от октомври. Освен това пазарите и икономическият растеж на страната изглеждат стабилизирани през последните месеци, пише Wall Street Journal. Американският финансов министър Джейкъб Лю обаче предупреди Пекин за свръхпроизводството: "Говоря за стомана, за алуминий, за имоти – когато нямате пазарни сили, които да движат инвестициите, когато нямате лоши инвестиции, на които им е позволено да се провалят, резултатът е разпределение на ресурсите по начин, който в крайна сметка задушава икономическия растеж", каза Лю.В условията на твърде ниска доходност в повечето развити пазари дълговете в местна валута на развиващите се пазари изглеждат привлекателни за инвеститорите. Това обаче може да е проблем за страните, които се опитват да държат инфлацията под контрол и спазват сдържани фискални политики, като например Русия, Индия, Бразилия и Аржентина. "Трябва да се подготвим за времената, когато Фед ще започне да нормализира лихвите", предупреди финансовият министър на Перу Алфредо Торн. Финансовите министри от Латинска Америка също изразиха притеснения за нарастващите протекционистични настроения в развитите икономики, тъй като те може да доведат до прекратяването на търговски споразумения като Транстихоокеанското споразумение, което включва Мексико и Перу.


description: Хакерската атака от 21 октомври не само неутрализира популярни сайтове като Amazon и Twitter, но повдигна въпроса за сигурността на интернет на нещата

title: Денят, в който глобалната мрежа спря

maintext:
[Shutterstock]
Стотици хиляди долари на час
Освен неудобството за потребителите на 23 октомври атаката има няколко измерения. Тя коства десетки и дори стотици хиляди долари за някои компании за всеки час, в който е отрязан достъпът до техните услуги. В момента няма точни изчисления колко точно е струвала за бизнеса. Изчисления от 2014 г. показват, че за една трета от американските дружества една DDoS атака им коства до 20 хил. долара на час. За други, на които бизнеса им е основно онлайн, тя може да надхвърли 100 хил. долара на час. В случая с атаката срещу авиокомпанията Virgin Blue през 2010 г., която трае близо 11 дни, коства на фирмата впечатляващите 20 млн. долара.
Представете си ден без интернет – няма Facebook, служебни мейли, смешни клипове в YouTube. Ще имате време да отидете в планината, да се насладите на разходка в гората или на спокойния бриз на морето. Ще се разминете със селфитата, но ще получите спокойствие и изолация от целия информационен шум. Сега обаче си представете седмица или месец без достъп до глобалната мрежа.Все повече бизнеси и дейности са обвързани изцяло с необходимостта от интернет връзка. Фактури, поръчки, кореспонденция и дори целият бизнес модел в някои сектори стават все повече онлайн зависими. Свързването на всичко в интернет има своите плюсове, но и своите минуси. Хакерските атаки от 23 октомври доказаха тезата, че в момента можем да издържим ден без интернет връзка. В същото време и показаха наяве опасността от свързването в глобалната мрежа на всякакви предмети, без да се вземат необходимите мерки срещу подобни пробиви.обикновено е съобщението, което се появява, когато компютърът ви (под Windows) не може да се свърже със сървъра на даден сайт или услуга. Това изпитаха милиони потребители в САЩ и Европа при опитите им да отворят редица големи и популярни онлайн платформи. Ефектът се усети и в България, като социалната мрежа Twitter, сайтът за слушане на музика онлайн SoundCloud и други портали бяха недостъпни на 23 октомври.Всичко се дължеше на масирана атака, извършена чрез Distributed Denial of Service (DDoS). Това е метод, с който определен сървър се "бомбардира" с хиляди и милиони заявки за свързване едновременно, което забавя и дори спира достъпа до него. В повечето случаи обикновено цел на подобни киберпрестъпления са сървъри и инфраструктура на отделни компании или публични институции.На 23 октомври обект на атаката е компанията Dyn, която предоставя и управлява онлайн трафик и сървърни ресурси, свързани с облачни услуги. Тя е и DNS доставчик, тоест управлява домейни и е част от важен компонент във функционирането на глобалната мрежа. Компанията е достатъчно голяма, за да блокира дейността на стотици сайтове, в случай че нейните сървъри бъдат атакувани. Затова и в списъка на пострадалите от зловредната намеса преди седмица освен Twitter и SoundCloud влизат още Netflix, Amazon, PayPal, Pinterest, Imgur, Indiegogo, Yammer, Yelp и др., както и цяла плеяда водещи новинарски сайтове – BBC, Wired, Guardian, Wall Street Journal, New York Times, Business Insider, Boston Globe, CNN, Fox News, Mashable и др. Общо са засегнати над 1200 домейна. Добрата новина е, че атаката не навреди на самата дейност или цялост на засегнатите сайтове, а само е блокирала достъпа на потребителите до тях.Лошата новина е, че за последните месеци това не е първата атака срещу компании за интернет домейни. По данни на интернет регистратора Verisign подобен тип зловредни действия са се увеличили със 75% в периода април - юни спрямо същия през миналата година.Атаките не са само с по-висока честота, но са по-мащабни и сравнително сложни за изпълнение и съответно за противодействие. По оценка на експерти сега единичен пробив е бил двойно по-силен от традиционно регистрираните подобни интервенции. По-важното е, че хакерите са използвали едновременно различни методи, за да неутрализират сървърите на компанията, което е затруднило тяхното противодействие."Фирмите за домейни доскоро бяха игнорирани от гледна точка на киберсигурността", коментира Рихард Миус, вицепрезидент на фирмата по киберсигурност Nsfocus, цитиран от New York Times. "Досега те бяха третирани като даденост по същия начин като фирмите за водоснабдяване – просто завърташ кранчето и водата потича."Но в последните месеци се наблюдава тенденция, че хакерите са започнали да се ориентират именно към тях. През септември експертът по киберсигурност и блогър Брус Шнайер предупреждава, че се тестват защитите на различни компании, които държат ключови компоненти във функционирането на глобалната мрежа."Тези тестове имат за цел да определят колко добре фирмите могат да се защитят и съответно да подготвят атаки, които да ги неутрализират", пише Шнайер в блога Lawfare, цитиран от New York Times.За да се осъществи акцията от 23 октомври, са направени десетки милиони заявки до сървърите на Dyn, обявиха от компанията. Важен и интересен компонент е използването на свързани в интернет устройства, които не са точно компютри. В сложната атака са участвали умни камери за наблюдение или видеовръзка, както и други джаджи, които спадат към т.нар. категория на интернет на нещата (познати като Internet of Things – IoT). Хакерите са използвали специален код, наречен Mirai, за да формират огромна мрежа от устройства (т.нар. botnet), с която да направят милиони заявки към сървърите на Dyn.Слабата защита на свързаните с глобалната мрежа различни предмети не е голямата новина. За този проблем експертите по сигурността алармират от доста време. За заразените с вируса Mirai устройства пък предупреждението идва седмица преди атаките от Level 3 – един от най-големите интернет доставчици от първо ниво (т.нар. Tier 1). Според данни на компанията 493 хил. са засегнатите устройства, като техния брой се е удвоил през последния месец.Това позволява на хакерите да се сдобият с голяма "армия", с която да пробият чрез DDoS атаки всяка защита, като буквално я залеят със заявки. Слабата защита на IoT устройствата е в основата на бързото и лесното им заразяване с вирус, който може да ги използва за всякакви цели, без техните собственици дори да разберат за това. Експертите по киберсигурност призоваха да се сменят всички пароли за достъп до устройствата, които в момента са или стандартизирани, или липсват. Освен това техният софтуер трябва да може да се актуализира автоматично, за да се затварят бързо и навременно всякакви пропуски в защитата. Това може да предотврати подобни атаки в бъдеще."Атаката срещу Dyn трябва да отвори очите на хората за проблемите със сигурността в IoT концепцията", коментира Марк Дюфрисън, директор във фирмата за киберсигурност Endgame, цитиран от Computerworld. "В момента бариерата за хакерите за пробив в IoT устройствата е много ниска, тъй като те се доставят с еднакви пароли за връзка и не разполагат с автоматични обновявания", коментира още той. "Ако ситуацията не се промени, очакваме да видим нови и нови атаки, които да станат с помощта на IoT."В атаката миналата седмица облачната услуга на Amazon AWS остана непокътната, но ако приемем, че тя падне, тогава голямо количество стартъпи и млади фирми, чийто бизнес е базиран изцяло на тези сървъри, може да пострада. Отделно сайтът на PayPal беше недостъпен, което също може да генерира много пропуснати ползи от неосъществени парични транзакции, онлайн поръчки и т.н. Колкото повече преместваме действия в глобалната мрежа и работата на компании и потребители зависи от интернет връзката, толкова повече ще се увеличават щетите, които подобни кибератаки ще нанесат.Отделно блокирането на сървърите на Dyn на 23 октомври изкарва наяве тъмната страна на устройствата в IoT. Разработчиците в повечето случаи игнорираха сигурността им и защитата от кибератаки. Бумът им просто увеличава дигиталната армия, с която хакерите могат да разполагат, за да неутрализират и най-големите сървъри и мрежи.Отделно пробивът показва, че не трябва да се разчита дадено устройство да работи само ако е свързано с интернет. Визията е в бъдеще автомобилите да станат автономни, като ще разчитат доста силно на връзката си с глобалната мрежа. В случай на нейното прекъсване трябва да има механизъм колата да продължи своята дейност, без да предизвика катастрофа.Друг пример е свързването на медицински уреди. IoT трябва да предоставя информация отвсякъде и навсякъде, но ключовите устройства трябва да могат да работят и в офлайн режим при необходимост. В противен случай една хакерска атака може да има много по-фатален край, отколкото временно неразположение на потребителите и милиони долари пропуснати ползи за бизнеса.


description: От осем кандидати в следващия етап продължават само БАКБ и Търговска банка Д

title: На полуфинала за Банка "Виктория"

maintext:
1
2 Фуат Гювен
© Асен Тонев
1
2 Цветелина Бориславова
© Анелия Николова
Темата накратко:
- Измежду двама кандидати ще бъде избран купувачът на ТБ "Виктория"
- БАКБ на Цветелина Бориславова и Търговска банка Д на Фуат Гювен бяха отсети от общо 8 участника, заявили интерес
- Купувачът ще трябва дълга към фалиралата КТБ, който към полугодието е за над 87 млн. лв.
- До сделка може да се стигне и преди края на годината
- Тя ще доведе до консолидация на пазара и би отворила по-добри възможности за кредитиране
Само допреди няколко месеца микроскопичната и практически нефункционираща банка "Виктория" бе определена от финансистите като "бързо развалящ се актив" и бе въпрос на време БНБ да обяви края й. За това спомогна мудността на синдиците на банката-майка КТБ, която при фалита си завлече със себе си и последната си придобивка, финализирана дни преди краха от юни 2014 г. Вместо да форсират продажба веднага след обявяването на фалита на КТБ, това се случи едва в края на 2015 г., когато, осакатена от най-ценните си портфейли и обезкръвена откъм клиенти, тя произвеждаше единствено разходи и загуби. И нормално, при такъв лош търговски вид шансовете за намиране на читав купувач не изглеждаха големи. Мижавият интерес, който проявиха няколко играча, отдавна известни с желанието си да се доберат до банков лиценз, водеше до дилемата кое би било по-добре в случая: да се прекрати и без това безсмисленото й за пазара съществуване или да се даде на един от кандидатите само и само за да се вземат някакви пари.Ненадейно обаче консултантът по продажбата, АФА, измисли хитър начин за удължаване на живота на ТБ "Виктория", така че тя да доживее до края на банковите стрес тестове - при безкешова за майката операция бе вдигнат капиталът на "Виктория" с 30 млн. лв. Това осигури необходимото време и когато независимият одиторски преглед приключи, стана ясно, че банката не е съвсем за отписване. Видяха го осем кандидат-купувача, които заявиха интерес за участие в търга до средата на септември. А месец по-късно става ясно, че два от тях - Българо-американска кредитна банка (БАКБ) и Търговска банка Д, получават благословията на регулатора и продавачите да продължат в следващия кръг на процедурата. Това "Капитал" потвърди от свои източници, като се очаква официално да бъде оповестено след редакционното приключване на броя.При такъв развой на събитията "Виктория" е напът да постигне три неочаквано добри резултата: първият е за банковия пазар, който при успех на продажбата ще се консолидира в желаната от регулатора посока, а именно - да има по-малко на брой, но по-големи, стабилни и ефективни институции. Вторият е за двете банки на полуфинала, които биха могли да подсилят капиталовата си база, а оттам и възможността за експанзия и финансиране на по-големи клиенти и проекти. Сделка би зарадвала и кредиторите на КТБ, сред които най-голям и с привилегия е Фондът за гарантиране на влоговете в банките. Той има да връща 1.6 млрд. лв. заем от държавата за изплащане на депозитите при фалита на КТБ. Сега разчита на приходите от продажба на останалите ценни активи в нея, сред които е и "Виктория".Последното преброяване на интереса към банката е от края на септември, когато до финалния срок за подаване на писма за интерес се получиха общо осем заявки. В най-общи линии кандидатите бяха три вида: Първият е бизнес холдинги, които се опитват да включат банка в групата си - това са консорциумите на "Лев инс" и "Еврофинанс", които имаха и чужд партньор, спомагащ за легитимация на офертата. Тук може да се причисли и странното участие на непознатия в България египетския строител Zaghloul Holdings. Другата група са компании, чието бизнес развитие изисква добавянето на финансови услуги - "Транзакт Юръп холдингс" и Българската телекомуникационна компания (БТК). Третият тип кандидати са кредитни институции - Инвестбанк на Петя Славова, БАКБ на Цветелина Бориславова и Търговска банка Д на Фуат Гювен.За повечето кандидати от самото начало бе ясно, че нямат шанс да стигнат далеч. Новото ръководство на регулатора нееднократно е намеквало, че не желае да допуска нови сраствания между бизнес и банки заради опасността от свързано кредитиране, каквото завлече КТБ. Ето защо застрахователят на бившата барета Алексей Петров и консорциума на посредника "Еврофинанс" (дружество от групата на "Еврохолд", който контролира и застрахователна група) бяха предварително извадени от сметките. Не бе приета насериозно и офертата на Инвестбанк, която показа слаб резултат на стрес теста и сама трябва да се капитализира. Освен това различни източници виждат зад нейното предложение интереси на депутата от ДПС Делян Пеевски, който е в търсене на банка, за да финансира завоеванията си. Според запознати той се подсигурявал с атака и по втори фланг чрез мистериозния египетски строителен холдинг.Причините БТК и "Транзакт Юръп холдингс" да отпаднат не са ясни, като вероятно това е било по-скоро продиктувано от желанието на БНБ да подклажда консолидацията. От дружеството за картови разплащания коментираха за "Капитал", че продължават да се интересуват от бизнес възможности на местния пазар. "Сегашният ни персонал в София расте с бързи темпове и ние продължаваме да ценим България като център за нашите глобални операции със силен ангажимент към местния пазар и икономика", каза Ейбрахам Чесед, акционер на Transact Europe.Така на финалната права остават БАКБ и Търговска банка Д, които минаха успешно стрес тестовете и предварително са харесвани от регулатора, защото се вписват в стратегията му за консолидация на пазара. Тяхното отсяване е станало на базата на критерии, по които са оценявани всичките осем кандидата. Консултантът на продажбата е гледал доколко финансово стабилен е всеки един от тях и доколко изпълними са плановете му за "Виктория". По същия начин в следващия етап на конкурса ще се сравняват и офертите на полуфиналистите. По информация на "Капитал" цената няма да е с най-голямо тегло за вземането на решение. От значение ще е предложението за обслужване на експозицията към КТБ, която към полугодието е в размер на 87.6 млн. лв. Тя би могла да се изплати наведнъж при подписването на договора за продажбата или да се изчака падеж, тъй като става дума за задължение по депозит, който банката майка откри още при покупката през 2014 г. Ако се избере вторият вариант, за продавачите ще е важно да видят с какви парични потоци бъдещият собственик планира да обслужи това задължение.Регулаторът пък ще даде своето одобрение в зависимост от това доколко ще се улесни надзора в сектора след консолидацията. Той ще гледа и доколко сделката би променила конкуренцията на пазара и дали не създава допълнителни рискове. Освен БНБ сделката ще трябва да се разреши и от Комисията за защита на конкуренцията (КЗК).


description: Основните им опасения са европейска криза, срив на пазара на облигации и републиканец-президент, показва проучване на Bank of America

title: Инвеститори в САЩ държат повече пари в брой

maintext:
© Eric Thayer
Близо 6% от наличните средства се държат в пари в брой, повече от по време на финансовата криза и в месеците след 11 септември 2001 г.
Американски инвеститори повишават парите в брой като процент от управляваните средства. Делът им е достигнал 5.8% от общите активи през октомври в портфолиата на водещи фонд мениджъри. На месечна база ръстът е с 0.3 процентни пункта, съобщава Bloomberg. Обикновено това поведение на инвеститорите се наблюдава във времена на несигурност, предшестващи проблеми на финансовите пазари.Запасите от пари в брой са на най-високото ниво не само от финансовата криза насам, но и от атентатите на 11 септември в САЩ преди повече от 15 години. За това не липсват причини. В месечното си допитване до мениджъри на активи Bank of America е обобщила основните причина за опасенията на инвеститорите и акумулирането на кеш.На първо място с една пета от гласовете застава възможното разпадане на Европейския съюз. Естествено такъв сценарий е възприет като възможност след успешния вот за Brexit. Премиерът на Великобритания Тереза Мей вече начерта пътя на страната извън ЕС, като отделянето се очаква да приключи в края на първото тримесечие на 2019 г. През 2012 г., когато Гърция също заяви, че може да напусне общото икономическо пространство, кешът в портофолиата на инвеститорите също се покачи рязко, достигайки 5.3%.От евентуален срив на пазара на облигации и повишение в цената на кредитиране се страхуват 18% от запитаните. И двете са вероятни, в случай че лихвените проценти в САЩ се покачат. Първата стъпка в тази посока се очаква да се случи през декември, когато ще се проведе последната среща на Федералния резерв за годината.Значително затягане на монетарната политика и ръст на лихвите ще понижат цените на облигациите. Изследване на Goldman Sachs показва, че около 1.1 трлн. долара в стойност могат да бъдат изтрити от пазара заради ръста на лихвите. В допълнение към това дълговото финансиране ще стане по-скъпо за компаниите, което ще понижи печалбите на онези, които използват висок дял от него. Goldman Sachs понижиха прогнозата си за доходността по облигациите и покачиха оценката си за парите в брой.Предстоящите президентски избори в САЩ също имат отражение на възприятието на инвеститорите, като 17% от запитаните се опасяват от възможността републиканец да седне на президентския стол в Белия дом. От демократ президент се опасяват около 2%.В топ 5 на страховете на инвеститорите също влиза възможността от завръщане на инфлацията на американския пазар. Ръстът на индекса на потребителските цени в САЩ през септември се покачи с 0.3% на месечна база, главно заради по-скъпия бензин и нарастващите наеми. Годишната инфлация на база изминалия месец достигна 1.5% и е най-високата, отчитана в последните две години.Това и акумулирането на кеш се очаква да са силен сигнал за предстояща активност на пазара на акции. Този тип инструменти обикновено предлагат защита от инфлация, защото котировките им се влияят от общото равнище на цените. Златото също представя възможност за инвеститорите, но покачващите се лихви за момента потискат цената му надолу.*Идеята, че когато цените на активите са високи, парите в брой са по-ценни, защото при евентуален спад на пазара инвеститорът ще има предимство.


description: Заслужава ли Боб Дилън наградата си

title: По Нобелите

maintext:
(
а и никой от нас не може
)
и дори не проблематизирам решението и наградата на Боб Дилън. Да, той е поет, но неговата поезия звучи най-добре заедно с музиката му. Нека си го кажем – колко хора всъщност наистина четат само текстовете му? Както например тези на нобелисти като Хийни, Шимборска, Транстрьомер. Поети. Защото литературата, извън древногръцкия синкретизъм, е текст.
Споровете обаче имат една много, много хубава страна. За пръв път толкова много се говореше за литература. Ние, тези, които обичаме книгите и четенето, би трябвало да се радваме. И тъй като може би не е станало ясно какво аз точно мисля за тази награда – ще го кажа накратко така. Аз съм от поколението, което помни 60-те и обича Дилън. Но не помня почти никой от неговите текстове наизуст. Не съм го чела никога сама със себе си. Чела съм други поети. И всъщност не ми пука особено дали е той или не. Честно казано, и Марсел Пруст, Джойс, Вирджиния Улф и любимият ми Борхес също нямат "Нобел". Нека не сме екстатично настоятелни в своите избори. Думите са толкова различни, хората които ги четат също. Може би трябва да се държим просто сполучливо. Благодаря.
Попитах няколко човека, на чието мнение, експертност и литературна култура държа.
Димитър Кенаров,
поет, журналист
Доц. Димитър Камбуров,
преподавател по теория на литературата и български език и литература в Тринити колидж, Дъблин, Ирландия
Написано във влака от Дъблин за Дънлири
"
Нобеловата награда за литература за 2016 г. бе присъдена на Боб Дилън. Въпреки неговата огромна популярност изборът бе посрещнат с ожесточени спорове. Не само у нас, но ние ще говорим за тук. Facebook общността направо се взриви.Поети, прозаици, университетски преподаватели, критици, журналисти изразиха в повече или по-малко пространни постове мнението си. Завихриха се дебати, в тях се включиха и множество хора, незанимаващи се специализирано с литература, а просто почитатели на творчеството на Дилън. Или пък такива, които определено не бяха сигурни в качествата на това творчество. В електронни и печатни издания се появиха публикации, които къде по-постно, къде по-сериозно обсъдиха наградата и нейния носител.Всичко случващо се във връзка с Нобеловата награда за литература и нейния носител всъщност надхвърля конкретния случай. То е симптом за няколко по-важни, поне според мен, за културната среда у нас проблеми и явления.Преди да се опитам да ги очертая, бих искала да припомня един вече позабравен случай, свързан с Нобеловите награди за литература и българското. Честно казано, точно за него се сетих, когато започнах да чета дискусиите около Робърт Цимерман, присъдената му награда и качествата на неговата поезия. Наглед това, което припомням, няма много връзка със сегашното. Но може би не е съвсем така. Преди около 14-15 години една българска академична институция номинира Йордан Радичков за въпросната награда.В същото време друга някаква фондация излъчи Антон Дончев като кандидат за същата. Настанаха спорове, почти истерични дебати. Тук е мястото да припомня един факт, който може би не всеки знае. В практиката на номинациите най-различни научни и културни институции получават формуляри с възможност да предлагат кандидатури. Някак сигурна съм, че Америка не е излъчила единствено кандидата Боб Дилън. Но, да довърша със спомена. Беше поразително как българската интелектуална общност не можа да се обедини не около една кандидатура, повтарям не около кандидатура, а около версия, около набор от критерии, от споделими ценности – литературни имам предвид. Нали за литература говорим.В случая на Нобеловите награди за литература обаче това не е съвсем сигурно. Ако се върнем назад и проследим присъжданията на Шведската академия, както и се запознаем с творчеството на награждаваните, ще трябва да признаем, че доста от тези присъждания са политически, а не собствено литературни. Което, разбира се, си е право на Нобеловия комитет за литература. Да си награждава когото си поиска и за каквото си поиска. В случая няма голямо отстъпление от тази линия. Мотивацията за "новия поетически изказ в американската песенна традиция" не ми се струва много убедителна. Не я и оспорвам. Но този "нов поетически изказ" е дълбоко свързан с политическите движения в САЩ, с движенията за граждански права, с антивоенните движения и химни на всички тях като Blowin' in the Wind и The Times They Are a-Changin и, да, въздействащи, силни и безспорни и като текстове, но в невъзможност безпроблемно да се извадят от въпросния политически контекст. В случая комитетът даже действа по соломоновски. Хем прави поредния политически "литературен" избор, хем обаче поради определено шейсетарския му контекст се "справя" с възможните обвинения за пореден, свързан с политическото, избор. Може би тук е мястото да кажа ясно, без извинение, че не оспорвамДругите според мен много важни изводи, които дискусиите около Дилън могат да ни накарат да направим, са свързани с поколенчески различия, а също и с тъй драстичния днес недостиг на способност за говорене за литература. На отношение към нея, на разбиране за нея. Искам да кажа, че хора, които са отраснали с протеста на Боб Дилън, хора, за които той е бил икона, както за милиони по света, няма как да се замислят въобще дали това е литература. Много важно. Обаче такива, които не помнят 60-те, които четат, имат изграден вкус и мнение за литература – те с право биха могли да кажат "ами не, това не е нашият човек и това не е нашата поезия". И това поезия ли е въобще? Хората пък, които професионално се занимават с литература, ще изискват именно строго литературни критерии за една такава награда. Ако искат обаче Фейсбук общността да отчете поне някои от тях, трябва да могат да ги артикулират така, че да бъдат разбрани. Защото читателите не се интересуват от определения или терминология, те обаче могат да бъдат изкушавани с добри примери. Вкусът е нещо, което се "възпитава", дълбоко съм убедена в това, въпросът е дали някой, който го има, иска да го споделя с другите, да го защитава."Да дадеш Нобелова награда за литература на Боб Дилън е като да дадеш "Нобел" за химия на откривателя на много як халюциноген. Готино е, много от нас се радват, но аз лично не съм съвсем сигурен дали наградата е заслужена. Голям почитател на Дилън съм, знам много от песните му наизуст, но все си мисля, малко наивно и старомодно, че Нобеловата награда за литература трябва да се дава за книги, за думи, а не за някаква културна аура, слава и влияние. Ако извадим стиховете на Дилън извън контекста на изпълнението им на сцена, на бялата страница, ще намерим някои силни неща, някои доста впечатляващи езикови експерименти, влияние на различни популярни и фолк жанрове, но със сигурност нищо, което да заслужава Нобелова награда. Вярно е, че Шкспир също е бил автор на популярни пиеси, бил е част от поп културата на времето, но той остава велик писател именно защото текстовете му могат да съществуват извън сцената, на страницата. Същото важи за Нобелови лауреати като Бекет и Пинтър. Не мога да кажа същото за Дилън.""Щe кажа точно какво си помислих: помислих си, че е твърде семпъл и предвидим, за да получи тази награда, помислих си, че е явен опит за смяна на караула и за отваряне на Нобеловата награда за литература към журналистика миналата година и сега към поети с китара. Това просто е знак, че литературата като такава, каквото и да означава това, вече няма социална, обхватна културна важност, че кризата й е наистина дълбока, макар да е възможно и наградата да е в криза и хората, дето са разбирали от литература в комисията, да са измрели, а новите да не ги е еня. Тъй де, мисля, че Боб Дилън има място в антологии на модерната и съвременната американска поезия, но абсолютно не заслужава Нобелова награда за литература, още повече че поне стотина поети от далеч по-голяма величина чукат на вратата на Нобеловия закон. Това е преди всичко обида към поезията на днешния ден, защото толкова рядко се случва поети да получат Нобелова награда. Попът, и социален, и политически да е, пак си е в ниското и най-лошото му е, че когато го наградят, всички решават, че са наградили и тях. Боб Дилън не е, разбира се, срамен като Тръмп, но структурно Тръмп направи възможно Боб Дилън да получи Нобелова награда.""Защо този, а не онзи" не е моята нагласа, мисля, че е изначално погрешна - не само когато става въпрос за награди, а въобще. Нобеловият лауреат за литература тази година се казва Боб Дилън ивиждам в това отдавна наложителен жест на внимание към контракултурата, която оформя поколения творци. Достоен избор."Нобеловата награда за литература, присъдена на Боб Дилън, за мен не е изненада, а дългоочаквано признание за творчеството му. Който се вгледа малко по-внимателно в текстовете на неговите песни, ще открие новаторството и богатството на езика, които са превърнали Дилън в един от най-великите английски говорещи, а и не само, поети на всички времена.""Разбира се, че Дилън е поет. Силен поет. Мощен поет. Поет, чиято "бленда" оцветява повече от половин век няколко континента, различни музикални течения, множество поети. Чисто литературните качества са налице: сложната и за четене, и за превод прозодия (пулсации, които уж произволно свиват и разпускат стиха, без да загърбват метриката); виртуозното синкопиране; смело преработените мотиви от американския фолк; обсебващите слушателя и читателя причудливи, иронични, карнавални образи, избухващи от мрачните поли на американската готика; нагнетяващите се речитативи, въплътили гласовете на пътуващите проповедници; интонациите, вдъхновени от поезията на Блейк и Дилън Томас; стонът на аутсайдерите, крясъкът на разбунтуваните, химнът на освободените. И всичко това се събира в иконичния текст-глас на поета Дилън – провлачен и олюляващ се като трансконтиненталната железница; ожулен и продран в ръбовете на все още нашия двайсети век И да, насред вълните на надигащ се консерватизъм решението на Нобеловия комитет е напомняне, че шейсетте ги е имало и че Дилън е своеобразен екзорсист в бесовските времена, в които живеем."


description: Смисълът от пловдивската зала "Колодрума" е още по-спорен година след откриването й

title: Диамант за 49. млн. лв. върху колони

maintext:
Временните трибуни - бягство от неизбежните колони
[CEV]
Крис Норман, "Легендите" и шоуто на Нешка Робева, както и балетът "Лешникотрошачката".
През тази освен баскетболния мач на звездите и европейското по волейбол е имало
двудневна
е
вангелистка конференция "Огън", концерт на "Юрая Хийп", празничен концерт на Криско и Дивна
и концерт на Васко Василев. През ноември се очаква опера с участието на грузинската певица Анита Рачвелишвили, който отсега се оформя като колосално звуково предизвикателство за домакините и организаторите.
LT Consult and Managment
на Лъчезар Танев, за да съдейства за привличане на събития. По този повод кметът Иван Тотев казва: "
Има интерес към "Колодрума". Надявам се през следващите месеци да обявим още няколко големи събития. Залата е измислена умно, удобна е, в хода на строежа я препроектирахме така, че да може да поема различни по обем събития."
Целенасочено представяме залата както на промоутъри и организатори на мероприятия на местния пазар, така и на федерации - български и международни, с цел пласирането на пазара. Като единствения закрит колодрум в Югоизточна Европа една от целите ни са и тренировъчни лагери на колоездачни клубове и федерации от чужбина". "
Капитал" се свърза с Трендафилова, но разговор не беше осъществен заради непрекъснатите й срещи. На изпратените писмени въпроси не получихме отговори до редакционното приключване на броя.
В интервюто си за "Марица" Трендафилова определя "Колодрума" още като "
необработен диамант,
който при
подходяща шлифовка се надявам да заблести като брилянт".
Че ще има нужда от допълнителна и неясно колко струваща шлифовка, е сигурно. Но че ще заблести като брилянт, е спорно.
Малко повече от една година измина от откриването на поредното спортно бижу, което се роди след дългогодишни мъки. Сега още повече от момента на откриването на зала "Колодрума" в Пловдив стои въпросът доколко смислено беше изливането на почти 50 милиона лева в нея. Най-вече защото, макар и да се опитва да се превърне в многофункционална спортна зала, тя си остава... предимно колодрум, т.е. място за колоездене - един не особено развит в България спорт, особено в пистовия му вариант.Строителството така и не завърши навреме, за да може Пловдив да бъде един от домакините на европейското първенство по волейбол за мъже миналата година (тя беше открита преди първенството, но одобряването на съоръженията става много по-рано). Както изглежда, няма да бъде част и от световното първенство по волейбол за мъже през 2018 г. Но ако това е еднократно събитие с предимно имиджово значение за залата (но с икономически ползи за града), по-големият въпрос е какво се случва в останалото време. И ако не може да домакинства на състезания от такъв ранг, защо въобще се стигна до нейното дострояване.Въпреки че официално няма решение кои градове и зали ще домакинстват на мачове от световното по волейбол, може в огромна степен да се прогнозира, че Пловдив не е сред тях. В града го знаят, а на последната сесия на общинския съвет съветникът от БСП Иван Петков е задал въпрос в този дух. Кметът Иван Тотев коментира, че все още се извършва оглед за възможните домакини. Решението до голяма степен обаче е взето, сочи информацията на "Капитал". България ще приеме четири групи от турнира, на който е съдомакин с Италия, но ще бъдат използвани само три града. Две от групите ще бъдат в София в зала "Арена Армеец", една ще е във Варна, където има дългогодишни традиции в провеждането на волейболни събития. Третата зала по всяка вероятност ще е "Булстрад арена" в Русе. Строящата се "Арена Бургас" е извън сметките, защото не е ясно кога ще бъде готова.В тази конкуренция "Колодрума" няма шанс, въпреки че през тази година там беше проведено европейското първенство за младежи до 20 години. Един от по-маловажните проблеми е това, че трибуните са отдалечени от терена, а международната федерация върви към все по-голямо приближаване на публиката към игрището. По тази причина наскоро беше скъсена зоната за изпълнение на сервис. Решим проблем е осветлението. По първоначални планове то е направено под ъгъл и е подходящо за колоездене, но не и за волейбол и баскетбол. При изпълнение на начален удар например осветителните тела заслепяват играчите. По време на европейското по волейбол за младежи се оказа, че и луксовете не отговарят на изискванията на международната федерация. А те от своя страна имат пряко влияние върху качеството на телевизионното излъчване. По-рано през годината общината гласува да се отпуснат 250 хиляди лева на строителя на залата – дъщерна фирма на "Главболгарстрой", за ремонт на осветлението.Най-големият проблем обаче е наличието на две колони по средата, които държат покрива. Залата е била взета като готов проект от Холандия за колодрум и така е започнало строителството. По-късно, когато общината се ангажира с довършването й с държавни средства, първоначалният проект не е променян, а и може би е било невъзможно. Разстоянието между колоните е 46-47 метра, което е на "ръба" на правилниците за международни състезания. Между тях може да се разположи игрално поле, но е по-скоро компромис. А още по-големият проблем е, че зад тези колони има множество седящи места, които нямат видимост към терена и са практически неизползваеми. Всички експерти, с които разговаряхме, изтъкват двете колони като непреодолима пречка. Отделно трибуните на виражите са още по-далече от игралното поле. "Проблемът е трябвало да бъде решен още в началото, но тогава залата е замислена с други цели. Двете колони убиват цялата видимост на страничните сектори, освен това създават много сериозен дискомфорт", коментира за "Капитал" собственикът на фирмата SportLab Стефан Августинов, който се занимава и с консултантска дейност в областта на спортните съоръжения. Фирмата се занимава и с организацията на събития. Тази година там той проведе баскетболния Мач на звездите. "Разговаряме с хората, които управляват залата, за подобрения, тъй като по проект има много слабости. Един от тях е липсата на ВИП зала, това, че входът за виповете и състезателите, които идват от тренировъчната зала, е един и същ, което е недопустимо според световните стандарти", коментира той.За да бъде сертифицирана за по-висок ранг състезания, трябва да има и тренировъчна зала с топла връзка, която най-вероятно ще бъде изградена наново. Отгоре й ще бъде разположена ВИП залата с отделен вход за нейните посетители. Според Августинов най-долните редове на трибуните имат лоша видимост към игралното поле, защото най-вероятно не е изследван този процес при различни от колоездене спортове. Меломани, които са посещавали концерти в Пловдив през последната година, споделят, че акустиката е лоша и озвучаването на събития е с големи компромиси. "Отделно, ако не бъдат разположени големи екрани, не се вижда нищо. От всички концерти само този на Васко Василев беше на ниво, и то до голяма степен заради неговата аура", коментира за "Капитал" една от дамите, които се занимават с културна критика в Пловдив.Всички тези недостатъци водят до едно – инвестиране в нови подобрения и строежи, които ще подобрят положението, но няма да я превърнат в спортната перла на България. Освен 250-те хиляди лева за осветление наскоро общината поиска да се отпуснат нови 36 хиляди лева за изграждане на система против натрупване на лед и сняг на покрива, която не е била предвидена в първоначалния проект. Ако се строи нова тренировъчна зала и ВИП зона, това ще изисква още средства. За разлика от всички останали големи зали (без тази в Ботевград) "Колодрума" не е обособена в търговско дружество, а е в отделно общинско предприятие "Многофункционална спортна зала". Тази година общината е гласувала за издръжката й 1.1 милиона лева. Все още няма един пълен отчетен период, но общинските съветници в Пловдив вече имат притеснения как ще се издържа съоръжението. Това беше въпрос, който стоеше и при откриването й през 2015 г.И до момента няма видими опити на ръководството на предприятието да бъде продадено например името на залата. За последната година са организирани няколко концерта, но при наем на ден от 6000 лева за спортни събития до 9000 лв. за концерти това едва ли ще покрие значителна част от разходите. Миналата година там имаше прояви наПрез февруари с помощта на областния управител Здравко Димитров е сключен договор с фирматаЗалата дори няма интернет сайт, а в онлайн пространството единствената възможна връзка е през страницата във Facebook. В интервю за пловдивския вестник "Марица" през юли (дадено писмено!) по въпроса за приходната част и уплътняването на съоръжението със събития управителката на общинското предприятие Йорданка Трендафилова казва: "


description: Иск на рекламната агенция на "Булгартабак" срещу изданията на Недялко Недялков за 600 хил. лв. показва как Пеевски издържа медийната си машина

title: След ПИК-а на жълто-кафявата война

maintext:
Недялко Недялков и Делян Пеевски продължават да играят в един отбор
© Цветелина Белутова
Коя е рекламна агенция "Сода"
Идеята за създаването на рекламната агенция "Сода" се ражда през втората половина на 2013 г., когато в "Булгартабак" работят редица международни експерти от областта на търговията с цигари. Тогава компанията се преструктурира, като създава собствени дружества за дистрибуция и решава да направи и собствена рекламна агенция. Тя е регистрирана в началото на 2014 г. и за целта е привлечен Мартин Зееле, който има опит като творчески директор в различни офиси на Ogilvy & Mather, Grey Worldwide и BBDO. Той създава екип, но след падането на правителството на Пламен Орешарски от власт идеята замира и Зееле и екипът излизат от дружеството, чийто едноличен собственик става свързаната с Пеевски офшорка Doreco. Управител на "Сода" става Полина Стоянова, която е дългогодишен служител на "Булгартабак". Впоследствие към агенцията е насочено рекламното обслужване на свързаната през подставени лица с Делян Пеевски компания за млечни продукти "Лодис инвест" (която продава марките за сирене и кашкавал Lacrima и Frezco). Източници от пазара коментират, че в последно време агенцията се занимава с медиа планиране.
Първоначално собствеността в "Сода" е поделена между "Дореко комерс" (60%) и германеца Зееле (40%). Днес едноличен собственик на капитала на агенцията е регистрираната на Британските Вирджински острови Doreco Limited. Опитите на "Капитал" да разбере дали към настоящия момент "Сода" осъществява някаква дейност претърпяха неуспех. Според отчета на агенцията за 2015 г., публикуван в Търговския регистър, се вижда, че печалбата на компанията пада, но приходите й растат. През 2015 г. агенцията има приход от 11.4 млн. лв. за разлика от 2014 г., когато са били 4.5 млн. лв. Нетната печалба през 2015 е 110 хил. лв., а през 2014 - 357 хил. лв.
Макар и взаимоотношенията им да са на приливи и отливи, депутатът от ДПС Делян Пеевски и издателят на ПИК и "Ретро" Недялко Недялков вероятно винаги ще играят в един и същ отбор на безпринципността. След неколкомесечно охладняване, в което Пеевски спря да разпространява вестник "Ретро", а Недялков го атакуваше през публикации в сайта си, изглеждаше, че мирът между двамата е възстановен. "Ретро" е отново на пазара, а злостните материали магически изчезнаха от ПИК. В същото време обаче рекламната агенция на "Булгартабак" (в който Пеевски държеше пряко 5%, а се счита и че реално контролира холдинга) съди медиите на Недялков за над половин милион лева. Така Пеевски продължава да държи в подчинение издателя и има застраховка срещу негативните публикации по негов адрес.Историята е показателна как Пеевски издържа през рекламни договори своята медийната машина, която не би съществувала, ако работеше по правилата на пазара. Това е добре познатата схема, през която и КТБ "поддържаше на системи" дълго време послушните медии, които изчезнаха от пазара или поне бяха силно затруднени, когато банката рухна.Рекламната агенция на "Булгартабак" "Сода комюникейшънс" (собственост на регистрираното на Британските Вирджински острови дружество Doreco Limited, на което Пеевски прехвърли официално притежаваните 18% от фабриката за цигарени опаковки и филтри "Юрий Гагарин" и което е собственик на дружеството инвеститор в новата печатница на медийната група на депутата - бел. ред.) си търси по съдебен път над 600 хил. лв. от вестниците "Ретро", "Лакомник" и сайта ПИК. Това научи "Капитал" от източници, запознати с образуваните в Софийския градски съд дела. Претенциите на рекламната агенция са, че по договори за реклама и PR публикации с фирмите "Ен Ем медиа" (издател на "Ретро" и "Лакомник") и "ПИК нюз" (собственик на сайта pik.bg) са били платени авансово суми, срещу които не била предоставена услуга.През юни 2016 г. "Сода комюникейшънс" подава молба до Софийския градски съд, с която иска да бъде наложено обезпечение на бъдещ иск срещу "ПИК нюз" - да запорира банковите сметки на дружеството. На първа инстанция съдът отказва, но на 1 юли Софийският апелативен съд уважава молбата. От определението на съда се разбира, че през септември 2014 г. ПИК и "Сода" са сключили договор, с който сайтът се е задължил срещу "възнаграждение да осигури публикуване в интернет сайта си на рекламни банери, карета и текстове, както и PR публикации", като "Сода" са платили авансово за услугите. На 13 юни 2016 г. от "Сода" са изпратили нотариална покана, след което договорът е бил прекратен, а извънсъдебно ПИК признал, че дължи 382 хил. лв., и предложил да върне парите разсрочено. Идентична молба за обезпечение на бъдещ иск "Сода" подава и срещу издател на вестник "Ретро" "Ен Ем медиа", също свързана с Недялко Недялков, . Впоследствие рекламната агенция на "Булгартабак" подава и исковете срещу двете фирми. В тях се твърди, че са платени авансово 144 хил. лв. на "Ен Ем медиа" и 432 хил. лв. на "ПИК нюз", но предоставената услуга била за много по-малко."Капитал" се свърза с управителя на "Сода комюникейшънс" Полина Стоянова, но тя каза, че не би желала да коментира нищо по темата. Тя нито потвърди, нито отрече за делото. "Нищо не знам по този въпрос. Никакви документи не съм получавал, не знам за това дело", каза Недялко Недялков и възкликна: "Коя беше тази агенция? На Делян ли?"Пикът на разрива в отношенията между Недялков и Пеевски беше това лято, когато депутатът спря да разпространява седмичника "Ретро" в продължение на няколко месеца. Издателят дадепресконференция, на която заяви, че дава на съд една от най-големите фирми, които разпространяват печатни издания в страната - "Национална дистрибуция" АД. Причината бе, че в продължение на няколко месеца фирмата не е плащала на Недялков продадените тиражи от вестник "Ретро", а след това е спряла и достъпа на изданието до сергиите. "На всички е ясно, че Делян Пеевски е собственик в сянка" на въпросната издателска фирма и "посегателството над свободното слово" идва от него", заяви тогава Недялков. Той допълни, че действията на фирмата са незаконни и са "опит за атентат срещу един от най-тиражираните вестници у нас".В началото на септември обаче ситуацията се промени и "Национална дистрибуция" АД отново започна да разпространява "Ретро". Пред "Капитал" Недялков потвърди, че вестникът отново се разпространява от Пеевски. Съответно и публикациите в ПИК срещу Пеевски бяха прекратени, а по-старите негативни материали изцяло изчезнаха от сайта.Критичните статии в ПИК срещу депутата започнаха около раздялата между жълтите сайтове ПИК и "Блиц", които първо си партнираха, а след това навлязоха в открита война. Недялков започна да води публични спорове с бившия главен редактор на жълтия сайт Ивайло Крачунов (преди време близък негов приятел и главен редактор на ПИК) и издателката на "Стандарт" Славка Бозукова за контрола над сайта "Блиц". Това стана причина за серия от публикации срещу Пеевски, Бозукова и Крачунов в ПИК и съответно срещу Недялков в "Блиц". Сега и тази битка изглежда позатихнала и единствените нападки в жълтия сайт на Недялков са по адрес на Крачунов.Независимо от тези престрелки в блатото Пеевски едва ли има интерес да разбива работещата в негова полза конфигурация от жълти медии, чиято основна задача е да "охраняват" целия конгломерат от бизнеси и държавни структури, които той контролира, и да атакуват с кални кампании всяка възможност за алтернатива на статуквото.


description: Общо трима са арестуваните при акция на прокуратурата и ДАНС, свързана със злоупотреби с еврофондове. Злоупотребите са свързани с неверни сведения,...

title: Изпълнителният директор на Агенцията за рибарство и аквакултури Янчо Янев беше арестуван

maintext: Общо трима са арестуваните при акция на прокуратурата и ДАНС, свързана със злоупотреби с еврофондове. Злоупотребите са свързани с неверни сведения, подавани от търговските дружества при получаването на субсидии. Според прокуратурата, това е ставало със знанието на ръководството на агенцията.Очаквайте подробности


description: Преглед на актуалните предложения за работа в областта на маркетинга, финансите, IT сектора, търговията, човешките ресурси...

title: Топ обявите на karieri.bg

maintext:
[Shutterstock]
"Оптима груп" търси:
"Скания Файнанс България" търси
Acibadem Healthcare Group търси
British Council Bulgaria търси
Dating.com Group Limited търси
Telenor Bulgaria търси
Още обяви за работа можете да намерите на www.karieri.bg.
На всекиго му се е случвало поне веднъж в живота си да мрази работата си. Има дори хора, които цял живот работят нещо, което не харесват, и самото произнасяне на думата "работа" ги изнервя. Неподходящата професионална реализация може да се отрази негативно на много аспекти от живота на един човек - от физическото и психическо здраве до семейното положение, социалните контакти и т.н. Въпреки това прекалено много хора изпитват страх да напуснат и залагат на сигурното, защото "по-добре е да работиш, каквото и да било, отколкото да си безработен".За съжаление, това разбиране възпира твърде много хора да се развиват както на професионално равнище, така и на личностно. Пазарът на труда става все по-голям и динамичен, така че винаги можете да си намерите работа, стига да имате желание и мотивация. Всеки риск, който предприемате в кариерата си, е градивен опит, дори и резултатите от него да не са положителни. Още по-лесно е да направите тази важна промяна в живота си - да напуснете, когато предварително сте намерили по-добро място, на което да се реализирате. За тази цел би ви било от полза да прегледате обявите на Karieri.bg търси Senior Executive Coordinator търси Главен счетоводител търси:търси:търси Associate Banking & Finance търси:


description: В рубриката на "Капитал Daily" ще събираме всички най-важни новини от последните седем дни

title: Седмични новини за енергетика

maintext:
1
2 © Цветелина Белутова
1
2 © НАДЕЖДА ЧИПЕВА
Фотограф: ESSAM AL-SUDANI
Досега интерес към проекта на първа фаза на пазарния тест, която не е обвързваща, бяха заявили общо девет компании.
Петролът скочи след решение на ОПЕК
ОПЕК превъзмогна вътрешните си противоречия в рамките на един ден и изненада пазарите. Държавите - членки на организацията, се разбраха да ограничат добивите си в интервала 32.5-33 млн. барела дневно. Това е първо подобно решение през последните 8 години. Ако то се материализира, това ще понижи предлагането с около 700 хил. При сегашното пазарно равновесие излишъкът на пазара е около 400 хил. барела на ден, показва изследване на Международната организация за енергетика (МАЕ). Първоначално новината беше посрещната с оптимизъм от пазарите. Малко след публикуването на решението цената на фючърсите на WTI и брент поскъпнаха с над 5%, като в сряда брент проби и 52 долара за барел за първи път от юни насам. "Саудитска Арабия залага на това, че малко понижение в предлагането ще има висок ефект върху борсовата цената на стоката. Това от своя страна ще повиши приходите им", коментира Джейми Уебсът от Колумбийския университет, цитиран от Bloomberg.
във Великобритания, става ясно от съобщение на сайта на компанията. Стойността на сключените договори е 5 млрд. евро, допълват от АREVA. Нейното поделение
Когато 20 компании с еднаква дейност правят над 2 млрд. лв. приходи, това вече си е сектор. Постижението на търговците с ток е, че от 2013 г. клиентите им в страната нараснаха рязко, след като и средните компании бяха задължени да купуват от свободния пазар. Младият сектор е изцяло частен, като на него преобладават местните играчи - 11 в топ 20. Чуждите са или познатите три собственика на ЕРП-та, или европейски дружества, или компании от Турция. Другият общ знаменател е, че почти всички растат, като над половината имат двуцифрен скок на приходите за последната година. Естествено и в групата има амплитуди - едни растат рязко, други все пак се смаляват. А нарасналата конкуренция сред посредниците е добра новина за всички компании. И след години - за физическите лица, които също ще трябва да търсят доставчик на свободния пазар.От първите 20 компании по приходи за 2015 г. най-голям ръст от 181% има "Аркадия сървис", която се управлява от Николай Вузев, Александър Вузев и Стилиян Христов. Те са мениджъри и на енергийния търговец "Енергийна финансова група" (ЕФГ). И двете компании не са нови на пазара, но едва през миналата година "Аркадия сървис" направи силна заявка да се превърне в един от големите играчи на пазара. И двете фирми се свързват с Богомил Манчев - собственик на "Риск инженеринг", който беше един от основните консултанти по проекта "Белене". Други компании, които традиционно отчитат едни от най-големите приходи от продажба на електроенергия, са "ЧЕЗ трейд" с ръст от 47% и "Енерго-про енергийни услуги" - с 41.8%"Енерджи маркет", която е една от първите компании на пазара, има внушителен ръст на приходите от 57% през 2015 г.Четири нови компании са заявили интерес да пренасят газ през бъдещата българско-гръцка връзка, газопровода IGB. Това стана ясно след "промоционалната" среща, на която бяха поканени потенциални кандидати да резервират капацитет за пренос на газ по тръбата. Събитието беше организирано в София от министерствата на енергетиката на България и Гърция.На промоционалното представяне на проекта са били поканени общо 33 фирми, от които основно търговци и няколко системни оператора. Не всички обаче са уважили поканата. Една от тези фирми е американската Noble energy, която откри залежи на газ в Кипър и беше заявила интереса си още в първа фаза на проекта. Отказът да изпратят свой представител се изтълкува от акционерите като отдръпване от първоначалните намерения на компанията. Друга американска компания - Cheniere, която е един от най-големите търговци на втечнен газ, също не присъства на събитието.На срещата са били поканени още представители на BP, "Нефтогаз"- Украйна, ОMV, Trafigura, които обаче не са изпратили свой представител поне според предварителния списък с гости.СнимкаДве компании проявяват интерес към изграждането на АЕЦ "Белене". Това заяви министърът на енергетиката Теменужка Петкова в интервю за "Капитал". По думите и те са запознати с условията, че държавата не иска да предоставя държавни гаранции или дългосрочни договори за изкупуване на енергията. Миналата седмица "българският парламент прие едно наистина важно решение с гласуването на второ четене на законопроекта, който ще даде възможнoст да бъде предоставена възмездна финансова помощ на Националната електрическа компания (НЕК), с която тя да погаси задължението си към "Атомстройекспорт" по международното арбитражно решение във връзка с проекта "Белене"", каза още Петкова. Тя допълни, че необходимите документи по нотификацията в ЕК са били изпратени веднага. "Нашата амбиция е в максимално кратък срок да получим одобрение, което ще ни даде възможност за действия за погасяване на задължението", каза министърът. "Ние имаме много добър диалог с ЕК и, разбира се, че ще водим разговор за ускоряване на процедурата, за да можем да се разплатим час по-скоро с нашите партньори от "Атомстройекспорт". Вече имаме някои предварителни сондажи", допълни тя.Френската енергийна Компания AREVA сключи договор с компаниите EDF и NNB за участие в строителството на проекта за ядрена централа Hinkley point CAREVA NP ще отговаря за двата ядрени острова – от проектирането и доставката до пусковите дейности. Тя също така ще проектира, достави и въведе в експлоатация автоматизираната система за управление на технологичните процеси. Компанията е сключила и дългосрочно споразумение за доставката на гориво, според което AREVA NP ще отговаря за производството на горивото за двата енергоблока на АЕЦ "Хинкли Пойнт Си". AREVA ще предостави за изработването на горивото необходимите материали и услуги, включително доставката на природен уран, конверсия и обогатяване. Дейностите, свързани с горивото, ще започнат в началото на 20-те години на XXI век.Руската държавна ядрена корпорация "Росатом" има нов генерален директор, след като досегашният Сергей Кириенко бе назначен с указ на държавния глава Владимир Путин за пръв заместник-ръководител на администрацията на президента, съобщиха руските медии. Новият генерален директор е досегашният първи заместник-министър на икономическото развитие на Русия Алексей Лихачов.Цената на природния газ, по който държавната "Булгаргаз" ще продава през четвъртото тримесечие на година, се увеличи с 1.97% след решение на енергийния регулатор. Това означава увеличение с 5.52 лв. за 1000 куб. метра, или цена от 286.6 лв. без акциз и ДДС. Към тази цена трябва да се добави и 7.72 лв. за такса пренос, която остава непроменена.В Северно море са попаднали около 95 тона петрол след теч на платформа на ВР. Компанията е спряла работа на платформата Clair. Тя е разположена на 75 километра западно от Шотландските острови.


description: "Капитал" ви представя мобилните приложения, които ни направиха най-силно впечатление

title: App-ове на седмицата

maintext:
Moovit
Toва е локално транзитно приложение, на което са се доверили над 28 млн. пътуващи в повече от 750 града. Комбинирайки всички опции за предвижване в едно приложение, Moovit ви дава пълен контрол над вашите пътувания и най-накрая вече ще можете да бъдете спокойни, когато използвате обществения транспорт. Тъй като общественият транспорт винаги е непредвидим, Moovit непрекъснато се обновява, когато операторите променят графиците или услугите си, така че да не се окажете на спирка, която е затворена, или да чакате автобус, който няма да дойде. Достъпно за iOS и Android.


description: Международен инвестиционен съд и защита на земеделието в ЕС, са основните искания на белгийския регион

title: Защо Валония блокира споразумението на ЕС с Канада

maintext:
Премиерът на Валония Пол Манет неведнъж е заявявал, че от 27 април насам валонският парламент е повтарял пред ЕК критиките си към СЕТА.
© Francois Lenoir
Белгийският регион иска последните отстъпки, които получи от ЕС, да се впишат черно на бяло в договора с Канада.
Шансовете на ЕС да убеди правителството на Валония - френскоезичния регион в Белгия с население от 3.6 млн. души, да се съгласи да подпише споразумението за свободна търговия между ЕС и Канада (СЕТА) клонят към нула. Председателят на валонския парламент Андре Антоан обяви в понеделник сутрин "няма да е възможно да се спази срокът на ултиматума", фиксиран за понеделник вечер, и поиска още време. Брюксел вече предупреди, че ако до понеделник вечер Белгия не излезе с ясна позиция, ще отмени срещата на високо равнище с Канада, насрочена за четвъртък. В неделя вечер премиерът на Валония Пол Манет отговори, че смята ултиматума на ЕС за несъвместим с демократичния процес. В туитър той добави: "Жалко, че натискът на ЕС върху тези, които блокират борбата срещу данъчните измами, не е толкова интензивен."В ранния следобед в понеделник пък белгийското правителство свиква събрание на всички федерални единици на Белгия – франкофонската, фламандската и германофонската, за да обсъдят въпроса. Това ще е първият път, в който валонските власти ще се изправят пред раздразнените фламандски власти, които подкрепят сключването на СЕТА.Валонските власти твърдят, че искат споразумение за свободна търговия с Канада, но само след изясняване и промяна на някои клаузи.Първата точка на несъгласие е механизмът за решаването на конфликти между мултинационалните компании и държавите. "Това, което ни трябва, са юридически клаузи, които да гарантират, че (...) не се отслабват възможностите на държавата да регулира, да защитава нашите публични услуги, социалните ни норми, нормите за околната среда, всичко, което представлява европейския модел на общество, към който сме много привързани", коментира валонският премиер Пол Манет.Според изяснителния документ, който ЕК представи на валонското правителство в неделя, се предвижда да се въведе постоянен съд за уреждане на спорове между инвеститори и държава в състав от 15 съдии, избрани от ЕС и Канада, чиито изслушвания ще бъдат публични. Подчертава се, че изборът на всички съдии в съда и в апелативния съд ще бъде под контрола на европейските институции и страните в ЕС, а съдиите ще получават възнагражденията си от ЕС и Канада. ЕК припомня, че механизмът за защита на инвеститорите "няма да влезе в сила преди ратификацията на СЕТА от всички страни-членки на ЕС".Според обкръжението на Манет това тълкуване разочарова. По отношение на "уреждането на споровете обявяват, че ще има многостранен инвестиционен съд. Но защо не се създава веднага? Това вече би било значителен напредък", коментира днес пред Bel RTL председателят на валонския парламент Андре Антоан. Той смята, че бележката за намерение за създаването му на ЕК няма юридическа стойност. Освен това Антоан смята, че съдиите трябва да са на пълно работно време, а етичните изисквания трябва да бъдат изяснени в най-малки детайли в задължителен Кодекс за поведение.Валония е против това, че предпазната клауза в СЕТА по отношение на земеделската политика е едностранна - в полза на Канада. Канада ще има право да се защити, ако европейският износ на земеделски стоки стане твърде важен, докато ЕС няма да може. "Наистина нашият партньор е по-малък от ЕС, но един канадски продукт, чийто квоти за износ се пренасочат към една страна или един регион, може да дестабилизира цяла една мрежа", обяви Манет миналата седмица в интервю за Le Monde. Освен това депутати от валонския парламент настояват за включването на "земеделско изключение" в СЕТА, което да признае, че "земеделските и агро-хранителните продукти не могат да се третират като стоки с изключителна търговска стойност". Андре Антоан добави днес, че споразумението може да доведе до предоговаряне на общата селскостопанска политика в ЕС, което в момента подкрепя определени производства в ЕС чрез публични европейски фондове. Канадците вече са поели ангажимента да коригират на техния пазар подкрепата за земеделците си.От своя страна ЕК подчертава, че няма да се махнат митата за определени продукти, като говеждо и свинско месо (за тях ще продължат да важат квоти, които ще се увеличат обаче). Забранен ще бъде вносът в ЕС на ГМО, говеждо месо с хормони и на свинско с рактопамин, както и на пилешко, обработвано с хлор. В петък Пол Манет призна, че има значителен напредък по този въпрос в преговорите с ЕК през последните дни.Още един повод за недоволство на Валония са съмненията, че американски корпорации със седалище или клонове в Канада ще използват СЕТА, докато очакват договарянето на споразумението за свободна търговия между САЩ и Канада да излезе от буксуването, в което попадна през последните месеци. Засега валонското правителство не е уточнявало какви гаранции иска по този въпрос.Андре Антоан добави още, че последните отстъпки на ЕК трябва да бъдат вписани черно на бяло в текста на договора. Той коментира още, че никакви писма и имейли нямат стойност, а ангажиментите на ЕК трябва да бъдат потвърдени. "Съществува юридическо кодифициране в международното право, което трябва да може да се уважи", настоява Антоан.